**Súťaž o najlepší projekt z oblasti finančnej gramotnosti v šk. roku 2021/2022**

Učiteľka ekonomiky a odbornej praxe Mgr. Helena Klimová, MBA vyhlasuje prvý ročník triedneho kola o najlepší projekt zameraný na finančnú gramotnosť s názvom:

***„Manažment osobných financií.“***

 

**URČI SI CIEĽ ŠETRENIA**

*Podmienky súťaže:*

Od 15. novembra 2021 do 31. januára 2022 je potrebné zaevidovať každý príjem a výdavok, ktorý žiak získal (napr. vreckové, dar, brigáda a pod.) Pri evidovaní je potrebné zaznamenať dátum príjmu/výdavku, kto poskytol finančné prostriedky a na aký účel boli tieto použité.

Nezabudnite pri tom, že z každého príjmu ste povinní odložiť (**ušetriť**) minimálne 10 %, ktorých skutočný stav potvrdia rodičia /bude im zaslaný formulár/.

Ďalšou podmienkou je „vydokladovanie“ výdavku /mať blok za zakúpený tovar resp. službu/.

***Projekt bude podliehať kontrole v troch etapách:***

V 47-tom týždni – čiastkový

V 50-tom týždni - čiastkový

V 5-tom týždni – konečná verzia

Neodovzdanie projektu čiastkového ako aj finálnej verzie bude mať za následok hodnotenie známkou nedostatočný. V prípade nejasností prosím kontaktujte vyhlasovateľku súťaže.

Tešíme sa na všetky vaše projekty, ktorých forma nie je obmedzená a vítame vašu kreativitu. Tie najkrajšie budú zverejnené na stránke školy a vo výveske pred triedou.